**Servisná zmluva**

uzavretá podľa § 536 a nasl. Obchodného zákonníka

**Článok I.**

**Zmluvné strany**

|  |  |
| --- | --- |
| **1. Objednávateľ:** | **Mesto Trnava****Hlavná 1****917 71 Trnava** |
| Štatutárny orgán: | JUDr. Peter Bročka, LL.M. - primátor |
| Zastúpený: |  |
| - vo veciach technických: | Ing. Viera Vančová, PhD. |
| - kontrolovať servisné práce: | Ing. Juraj Drobný |
|  |  |
| Bankové spojenie: | Prima banka Slovensko, a.s. |
| Číslo účtu: | SK70 5600 0000 0010 0248 4031 |
| IČO: | 00313114 |
| DIČ: | 2021175728 |
| Kontakt: | 033/32 36 380 |

|  |  |
| --- | --- |
| **2. Zhotoviteľ:** |  |
| Štatutárny orgán: |  |
| Zastúpený vo veciach technických: |  |
|  |  |
| Bankové spojenie: |  |
| Číslo účtu: |  |
| IČO: |  |
| DIČ: |  |
| IČ DPH: |  |
| Kontakt: |  |
| Zápis v registri Okresného súdu: |  |

**Článok II.**

**Predmet zmluvy**

1. Na základe tejto zmluvy sa zhotoviteľ zaväzuje vykonávať pre objednávateľa pravidelnú údržbu (1x ročne) 17 kusov elektrických priemyselných sekčných brán (ďalej spolu len „zariadenia“) nachádzajúcich sa v TTIP – Trnava Industrial Park, Priemyselná 5, Trnava, v objektoch SO 01B, SO 01C, SO 02 a SO 03 s vykonaním odbornej prehliadky a skúšky s vypracovaním revíznej správy (mechanická čas a elektrická časť) v roku 2018, preventívnej prehliadky v roku 2019, odbornej prehliadky a skúšky s vypracovaním revíznej správy (mechanická čas a elektrická časť) v roku 2020 a preventívnej prehliadky v roku 2021 podľa vyhlášky č. 508/2009 v rozsahu špecifikovanom v článku III. ods. 1. tejto zmluvy a objednávateľ sa zaväzuje uhradiť zhotoviteľovi za riadne vykonaný servis cenu podľa článku IV. tejto zmluvy .
2. Predmetom zákazky je aj vykonanie servisných a havarijných zásahov a opráv, v prípade poruchy elektrických priemyselných sekčných brán.
3. Miesto plnenia záväzku zhotoviteľa podľa tejto zmluvy je: **TTIP – Trnava Industrial Park, Priemyselná 5, Trnava** (ďalej len „miesto plnenia“).
4. Presná identifikácia zariadení, ktorých servis je predmetom tejto zmluvy, s údajmi o značke, type, modeli, počte kusov a umiestnení je uvedená v prílohe č.1 (ďalej len „technická špecifikácia“), ktorá tvorí neoddeliteľnú súčasť tejto zmluvy.

**Článok III.**

**Rozsah prác**

1. Zhotoviteľ sa za zaväzuje vykonávať servis zariadení podľa článku II. tejto zmluvy v nasledovnom rozsahu:
2. pravidelné prehliadky v súlade s predpismi výrobcov zariadení, technickými normami, všeobecne záväznými právnymi predpismi pre túto oblasť, platnými v čase vykonávania prehliadok:

• odborná prehliadka a skúška 17ks + revízne správy - r. 2018 (17ks revízna správa – mechanická časť, 17ks revízna správa - elektrická časť)

• preventívna prehliadka 17ks – r.2019

• odborná prehliadka a skúška 17ks + revízne správy - r. 2020 (17ks revízna správa – mechanická časť, 17ks revízna správa - elektrická časť)

• preventívna prehliadka 17ks - r.2021

b) pravidelná údržba ako súbor odborných úkonov, ktoré je potrebné vykonať na zariadeniach na zabezpečenie bezchybného prevádzkyschopného stavu jeden krát ročne, pozostávajúca najmä:

* vizuálna kontrola funkčných častí a kotviacich prvkov
* očistenie funkčných častí zariadení (staré mazivá, atmosferický prach, iné nečistoty)
* kontrola premazania vodiacich koľajníc, lán, pružín, vodiacich lán
* vyváženie bránového krídla u sekčných brán
* dotiahnutie všetkých skrutkových spojov
* kontrola torzných pružín a ich dopruženie, nastavenie vyváženia vrát, koncových spínačov
* kontrola stavu a funkcie príslušenstva
* kontrola stavu a funkcie bezpečnostných prvkov ,ovládacích prvkov, stavu elektroinštalácie, funkcie núdzového otvárania
* kontrola pravidelného a tichého chodu brány
* celková kontrola funkčnosti

c) prípadné opravy, vrátane odstraňovania havarijných situácií; havarijnou situáciou sa pre účely tejto zmluvy rozumie výpadok zariadení, ktorého bezprostredným následkom je nebezpečenstvo vzniku škody na zdraví alebo na majetku alebo strata prevádzkyschopnosti objektu.

1. Rozsah preventívnej prehliadky a odbornej prehliadky je zhodný. Odborná prehliadka nahrádza preventívnu prehliadku.

A / Rozsah odbornej prehliadky a skúšky elektrických priemyselných sekčných brán (2018 a 2020):

* celkový vzhľad brány (čistota, poškodenie)
* kontrola označenia výrobku (výrobný štítok)
* kontrola technických dokumentov a dokladov brány
* vizuálna kontrola základných konštrukčných častí (vodiace lišty, vodiace kolieska, torzné pružiny)
* tuhosť ukotvenia nosných častí
* tuhosť skrutkových a matkových spojov, kontrola zvarov
* tuhosť poistných skrutiek a istenie klinom (pohon, navíjací bubon, spojka hriadeľa)
* tuhosť spojky torzných tyčí v stredovej konzole
* napnutie a stav nosných lán
* tuhosť uchytenia nosného lana na bezpečnostnej brzde
* kontrola vodorovnej vyváženej brány
* kontrola chovania brány pri strate napätia
* kontrola chodu a funkčnosť bezpečnostných spínačov
* kontrola funkčnosti pádovej brzdy
* kontrola funkčnosti doplnkovej výbavy brány
* premazanie brány

B/ Rozsah preventívnej prehliadky elektrických priemyselných sekčných brán (2019 a 2021) :

* celkový vzhľad brány (čistota, poškodenie)
* kontrola označenia výrobku (výrobný štítok)
* kontrola technických dokumentov a dokladov brány
* vizuálna kontrola základných konštrukčných častí (vodiace lišty, vodiace kolieska, torzné pružiny)
* tuhosť ukotvenia nosných častí
* tuhosť skrutkových a matkových spojov, kontrola zvarov
* tuhosť poistných skrutiek a istenie klinom (pohon, navíjací bubon, spojka hriadeľa)
* tuhosť spojky torzných tyčí v stredovej konzole
* napnutie a stav nosných lán
* tuhosť uchytenia nosného lana na bezpečnostnej brzde
* kontrola vodorovnej vyváženej brány
* kontrola chovania brány pri strate napätia
* kontrola chodu a funkčnosť bezpečnostných spínačov
* kontrola funkčnosti pádovej brzdy
* kontrola funkčnosti doplnkovej výbavy brány
* premazanie brány

Doklad o vykonaní preventívnej prehliadky je Správa o preventívnej prehliadke vyhradeného technického zariadenia zdvíhacieho skupiny B.

Doklad o vykonaní odbornej prehliadky je Správa o odbornej prehliadke a skúške technického zariadenia zdvíhacieho a Správa o pravidelnej odbornej prehliadke a skúške elektrického zariadenia.

1. Konkrétny termín pravidelnej údržby a/alebo pravidelnej prehliadky dohodne zhotoviteľ so zodpovedným zamestnancom objednávateľa oprávneným kontrolovať servisné práce, uvedeným v záhlaví tejto zmluvy, najmenej päť (5) dní vopred. Zodpovedný zamestnanec objednávateľa oprávnený kontrolovať servisné práce, uvedený v záhlaví tejto zmluvy je súčasne oprávnený podpisovať protokoly o vykonaných prácach a nahlasovať poruchy. Zmeny v osobe zodpovedného zamestnanca oprávneného kontrolovať servisné práce oznámi bezodkladne objednávateľ zhotoviteľovi.

K vykonaniu pravidelnej údržby a/alebo pravidelnej prehliadky sa dostavia zamestnanci zhotoviteľa v pracovnom čase objednávateľa, t.j. v pracovných dňoch v čase od 7:00 h do 15.00 h, s výnimkou havarijných situácií.

1. Zhotoviteľ sa zaväzuje začať odstraňovať havarijnú situáciu bezodkladne po jej telefonickom nahlásení, najneskôr však do 48 hodín od nahlásenia vzniku havarijnej situácie zodpovedným zamestnancom podľa odseku 5 tohto článku zmluvy.
2. Zhotoviteľ sa zaväzuje odstrániť havarijnú situáciu bezodkladne po jej telefonickom nahlásení podľa odseku 5 tohto článku zmluvy, najneskôr však do 48 hodín od nahlásenia vzniku havarijnej situácie zodpovedným zamestnancom objednávateľa podľa tejto zmluvy.

V prípade, že zhotoviteľ nedokáže havarijnú situáciu odstrániť v lehote podľa prvej vety tohto odseku 3, zabezpečí na vlastné náklady a zodpovednosť ekvivalentné riešenie funkčnosti zariadení tak, aby zamedzil vzniku škody na zdraví alebo škody na majetku a aby objednávateľ nepostrádal výpadok prevádzkyschopnosti zariadení.

1. Nahlásenie havarijnej situácie uskutočňuje objednávateľ na nasledovných telefónnych číslach:

Ing. Juraj Drobný – odbor priemyselného parku a inovačných procesov: 033/32 36 381, email: juraj.drobny@trnava.sk

1. Zhotoviteľ sa zaväzuje uskutočňovať predmet plnenia zmluvy na vlastné náklady, na vlastnú zodpovednosť a  s odbornou starostlivosťou.
2. Zhotoviteľ sa zaväzuje predmet plnenia zmluvy uskutočňovať technológiou predpísanou výrobcom zariadenia.
3. Spotrebný materiál a náhradné diely nie sú predmetom plnenia v zmysle tejto zmluvy. Cena za spotrebný materiál a náhradné diely nie je súčasťou ceny podľa článku IV.
4. Pri plnení predmetu zmluvy sa zhotoviteľ zaväzuje dodržiavať všeobecne záväzné právne predpisy, technické normy, predpisy výrobcov zariadení a podmienky tejto zmluvy. Objednávateľ odovzdá zhotoviteľovi podklady týkajúce sa zariadení do troch pracovných dní odo dňa nadobudnutia účinnosti tejto zmluvy.
5. Objednávateľ je povinný pri preberaní predmetu plnenia za prítomnosti zhotoviteľa prehliadnuť, odskúšať a špecifikovať prípadné zjavné poruchy zariadenia, na ktorom bol servis vykonaný. Zápis o prevzatí predmetu plnenia podpíšu poverení zamestnanci objednávateľa a zhotoviteľa. Súčasťou zápisu o prevzatí predmetu plnenia bude protokol vyhotovený zhotoviteľom po ukončení prác s uvedením rozsahu uskutočnených prác a zoznamu materiálov použitých pri vykonaných prácach.

Predmet plnenia zmluvy sa bude považovať za prevzatý dňom podpísania zápisu o prevzatí predmetu plnenia oboma zmluvnými stranami. Zhotoviteľovi týmto dňom vzniká nárok na vystavenie faktúry podľa článku IV. odsek 2 tejto zmluvy.

 **Článok IV.**

#### Cena a platobné podmienky

1. Zmluvné strany sa dohodli na cene za vykonanie servisu podľa článku III. nasledovne:
2. za pravidelné prehliadky:
* odborná prehliadka a skúška 17ks + revízne správy - r. 2018 (17ks revízna správa – mechanická časť, 17ks revízna správa - elektrická časť) ......................eur s DPH
* preventívna prehliadka 17ks – r.2019 ......................eur s DPH
* odborná prehliadka a skúška 17ks + revízne správy - r. 2020 (17ks revízna správa – mechanická časť, 17ks revízna správa - elektrická časť) ......................eur s DPH
* preventívna prehliadka 17ks - r.2021 ......................eur s DPH
* Celková cena za vykonanie pravidelných prehliadok

zariadení počas celej doby platnosti tejto zmluvy predstavuje ......................eur s DPH

1. za pravidelnú údržbu a prípadné opravy, vrátane odstraňovania havarijných situácií za normohodinu práce:

- *pravidelná údržba a vykonanie opravy za 1 hodinu* ..............eur s DPH

- pravidelná údržba a vykonanie opravy pri predpokladanom počte 100 hodín ............... eur s DPH

- *odstraňovanie havarijnej situácie za 1 hodinu* ..............eur s DPH

- odstraňovanie havarijnej situácie pri predpokladanom počte 50 hodín ............. eur s DPH

c)

- dopravné náklady na/z miesto/a plnenia sú súčasťou ceny dohodnutej za vykonávanie pravidelných prehliadok (odborné prehliadky a skúšky, preventívne prehliadky), ktoré sú bližšie špecifikované v bode a) tohto článku.

- cena dopravných nákladov pravidelnej údržby a prípadných opráv, vrátane odstraňovania havarijných situácií, ktoré sú bližšie špecifikované v bode b) tohto článku pri predpokladanom počte 10 výjazdov predstavuje .......………eur s DPH

1. Za vykonaný servis zhotoviteľ vystaví a doručí objednávateľovi faktúru, ktorá bude spĺňať náležitosti daňového dokladu v zmysle § 70 a 71 ods. 2 zákona č. 222/2004 Z. z. o DPH. Splatnosť faktúry je 14 dní od doručenia faktúry objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa.
2. Cena za 1 hodinu pravidelnej údržby a prípadnej opravy, vrátane odstraňovania havarijných situácií zahŕňa okrem ceny za výkon, diagnostiku závad a porúch, vypracovanie cenových ponúk a špecifikáciu opráv. Celková cena za pravidelnú údržbu a prípadnú opravu, vrátane odstraňovania havarijných situácií, sa určí ako súčin hodinovej sadzby podľa odseku 1, písm. b) tohto článku a skutočnej doby trvania práce. Skutočná doba trvania práce musí byť vyjadrená v celých hodinách, odsúhlasených objednávateľom v zápise o prevzatí predmetu plnenia.
3. V prípade, ak faktúra vystavená zhotoviteľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, má objednávateľ právo takúto faktúru vrátiť zhotoviteľovi na doplnenie, resp. opravu a zhotoviteľ je povinný bezodkladne vystaviť novú, opravenú, resp. doplnenú faktúru. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi .
4. Zhotoviteľ má právo vystaviť faktúru na základe zápisu o prevzatí predmetu plnenia v zmysle článku III. ods. 10 tejto zmluvy podpísaného obomi zmluvnými stranami.
5. Spotrebný materiál a náhradné diely budú fakturované samostatne za ceny podľa objednávky vystavenej objednávateľom po odsúhlasení cenovej ponuky zhotoviteľa. Špecifikácia použitých náhradných dielov a spotrebného materiálu je súčasťou zápisu o prevzatí predmetu plnenia.

**Článok V.**

**Povinnosti zmluvných strán**

1. Objednávateľ je povinný:
2. zabezpečiť všetku potrebnú a nevyhnutnú súčinnosť, najmä umožniť zamestnancom zhotoviteľa prístup k zariadeniam,
3. v prípade vzniku úrazu zamestnanca zhotoviteľa bezodkladne vykonať všetky nevyhnutné kroky pre zabezpečenie lekárskej pomoci,
4. udržiavať v riadnom stave projektovú a technickú dokumentáciu zariadení, ktorých servis a/alebo oprava je predmetom tejto zmluvy a na požiadanie ju predložiť zamestnancom zhotoviteľa,
5. zaistiť bežnú údržbu zariadení v súlade s návodmi výrobcov k obsluhe a údržbe zariadení, vylúčiť neodborné zásahy do zariadení a zabezpečiť, aby zariadenie obsluhovala len osoba riadne zaškolená.
6. Zhotoviteľ je povinný:
7. vykonávať servis vo vlastnom mene a na vlastnú zodpovednosť, postupovať s náležitou odbornou starostlivosťou, hospodárne a v súlade so všeobecne záväznými právnymi predpisy, technickými normami, predpismi výrobcu zariadení a podmienkami tejto zmluvy,
8. vykonávať servis podľa tejto zmluvy výlučne vlastnými zamestnancami s príslušnými oprávneniami,
9. oznámiť objednávateľovi potrebu náhrady opotrebovaných komponentov (náhradných dielov a spotrebného materiálu), v dôsledku ktorých by mohla vzniknúť porucha, ako aj všetky vzniknuté poruchy a prípadné škody na zariadeniach,
10. uviesť vytipovanie potrebných opráv a výmenu opotrebovaných komponentov (náhradných dielov a spotrebného materiálu) zápise o prevzatí predmetu plnenia,
11. na vlastné náklady a zodpovednosť zabezpečiť odvoz a ekologickú likvidáciu odpadov, vrátane demontovaných komponentov,
12. niesť zodpovednosť za bezpečnosť a ochranu zdravia zamestnancov zhotoviteľa,
13. dodržiavať všeobecne záväzné právne predpisy na zabezpečenie bezpečnosti a ochrany zdravia pri práci a požiarnej ochrany,
14. zabezpečiť vykonávanie odborných činností podľa tejto zmluvy kvalifikovanými osobami, pričom objednávateľ je na požiadanie oprávnený nahliadnuť v nevyhnutnom rozsahu do dokladov o kvalifikácii zamestnancov zhotoviteľa,
15. poučiť osoby, ktoré budú vykonávať práce v zmysle tejto zmluvy najmä o tom, aby rešpektovali prevádzkové podmienky objednávateľa, udržiavali čistotu a poriadok, t. j. aby ihneď odstraňovali odpady a nečistoty, ktoré vzniknú ich činnosťou, ako aj o možných ohrozeniach a preventívnych opatreniach z hľadiska vzniku škody na majetku objednávateľa a tretích osôb, čím zodpovedá za vznik takejto škody,
16. zabezpečiť riadne a včas všetok potrebný spotrebný materiál, náhradné diely a technické prostriedky pre vykonanie servisu,
17. zachovávať mlčanlivosť o skutočnostiach súvisiacich s prevádzkou a ochranou objektu TTIP – Trnava Industrial Park, Priemyselná 5, Trnava, o ktorých sa pri výkone činností podľa tejto zmluvy dozvie, pričom uvedený povinnosť sa vzťahuje aj na zamestnancov zhotoviteľa,
18. zaznamenať všetky práce vykonané podľa tejto zmluvy do servisnej knihy zariadení, ktorú predloží na požiadanie objednávateľ zhotoviteľovi,
19. informovať objednávateľa o mimoriadnych zľavách poskytovaných na spotrebný materiál a náhradné diely v cenovej ponuke spotrebného materiálu a náhradných dielov.

3. Zhotoviteľ nie je oprávnený nárokovať si odobratie celého rozsahu servisu dohodnutého v článku III. odsek 1 tejto zmluvy počas doby trvania tejto zmluvy. Neodobratie celého rozsahu servisu dohodnutého v článku III. odsek 1 tejto zmluvy objednávateľom nezakladá právo zhotoviteľa na náhradu škody a ani právo od zmluvy odstúpiť.

4. V prípade, ak počas platnosti zmluvy bude ukončená výroba niektorého z náhradných dielov alebo spotrebného materiálu používaného na/v zariadeniach je zhotoviteľ povinný dodať objednávateľovi náhradný diel alebo spotrebný materiál s rovnakými, resp. vyššími parametrami a vlastnosťami, aké mal náhradný diel alebo spotrebný materiál, ktorého výroba bola ukončená.

5. Vykonanie zmeny náhradných dielov alebo spotrebného materiálu podľa predchádzajúceho odseku 4 tohto článku zmluvy podlieha predchádzajúcemu písomného súhlasu objednávateľa.

 Objednávateľ pripustí ekvivalentné plnenie/riešenie podľa odseku 4 tohto článku, za ktoré sa bude považovať výrobok rovnakých alebo vyšších parametrov. Zhotoviteľ je povinný objednávateľovi riadne preukázať parametre ekvivalentného plnenia tak, že do 2 pracovných dní od doručenia objednávky predloží objednávateľovi zoznam ekvivalentných výrobkov, ktorý bude obsahovať názov, typ/označenie tovaru (napr. obchodné meno, značku/výrobcu) a technickú špecifikáciu výrobku.

**Článok VI.**

**Sankcie**

1. Pre prípad, že zhotoviteľ nezačne odstraňovať havarijnú situáciu v termíne podľa článku III. odsek 4 tejto zmluvy, dohodli sa zmluvné strany na zmluvnej pokute vo výške 10,00 € s DPH za každú aj začatú hodinu omeškania so začatím odstraňovania havarijnej situácie, najviac však vo výške 500,00 eur s DPH.
2. Zmluvnú pokutu dohodnutú v odseku 1 tohto článku VI. sa zaväzuje zhotoviteľ uhradiť na základe výzvy objednávateľa doručenej zhotoviteľovi, prevodom na účet objednávateľa uvedený vo výzve v lehote uvedenej vo výzve. Uplatnením nároku na zmluvnú pokutu nezaniká povinnosť zhotoviteľa odstrániť havarijnú situáciu a prípadné nároky objednávateľa na náhradu škody zostávajú zachované.
3. V prípade omeškania objednávateľa so zaplatením faktúry vystavenej zhotoviteľom podľa článku IV. ods. 2 tejto zmluvy má zhotoviteľ právo požadovať úrok z omeškania vo výške 0,05% z dlžnej sumy za každý deň omeškania. Úrok z omeškania bude zhotoviteľ fakturovať objednávateľovi samostatnou faktúrou.

**Článok VII.**

**Záručné podmienky**

1. Zhotoviteľ poskytuje na práce vykonané podľa tejto zmluvy a na dodaný materiál /okrem spotrebného materiálu/ záruku v trvaní 24 mesiacov odo dňa podpísania zápisu o prevzatí predmetu plnenia zástupcami oboch zmluvných strán.

Objednávateľ je záruku podľa predchádzajúcej vety povinný uplatniť u zhotoviteľa písomne, bez zbytočného odkladu po zistení vady, najneskôr však do 10 pracovných dní odo dňa zistenia vady.

1. Objednávateľ je povinný pri preberaní predmetu plnenia za prítomnosti zhotoviteľa prehliadnuť, odskúšať a špecifikovať prípadné zjavné vady zariadenia, na ktorom bol servis vykonaný. Zápis o prevzatí predmetu plnenia podpíšu poverení pracovníci objednávateľa a zhotoviteľa. Predmet plnenia zmluvy sa bude považovať za prevzatý dňom podpísania zápisu o prevzatí predmetu plnenia oboma zmluvnými stranami. Zhotoviteľovi týmto dňom vzniká nárok na vystavenie faktúry podľa článku IV. odsek 2 tejto zmluvy.
2. V prípade, ak sa v záručnej dobe dohodnutej podľa odseku 1 tohto článku zistia vady, ktoré budú u zhotoviteľa písomne uplatnené, je zhotoviteľ povinný do 24 hodín od doručenia písomného uplatnenia objednávateľa dohodnúť s objednávateľom termín nástupu na odstránenie zistených vád. O odstránení vady spíše zhotoviteľ protokol, ktorý podpíšu oprávnení zástupcovia zmluvných strán.

**Článok VIII.**

**Trvanie zmluvy**

1. Táto zmluva sa uzatvára na dobu určitú s nasledovným časom plnenia od 01.03.2018 do 28.02.2022 alebo do vyčerpania finančných prostriedkov vo výške 17 900 eur s DPH.

2. Ktorákoľvek zo zmluvných strán je oprávnená túto zmluvu vypovedať bez uvedenia dôvodu s výpovednou lehotou 6 mesiacov, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.

3. Túto zmluvu je možné ukončiť aj písomnou dohodou zmluvných strán.

**Článok IX.**

**Vyššia moc**

1. Zmluvné strany sú zbavené svojich povinností vyplývajúcich z tejto zmluvy v prípadoch a v rozsahu pôsobenia vyššej moci. Pôsobením vyššej moci sa rozumejú také mimoriadne okolnosti, ktoré nepredpokladane a neočakávane vznikli po uzatvorení tejto zmluvy, ako sú vojna, požiar, povodne a iné prírodné katastrofy, importné a exportné obmedzenia vyhlásené vládou, štrajky tretích osôb a iné, ktoré sú mimo možnosti kontroly zmluvných strán.

2. Zmluvné strany sú povinné v každom prípade vzájomne sa bezodkladne informovať o pôsobení vyššej moci, najneskôr do 5 kalendárnych dní od jej vzniku, písomnou formou alebo elektronickou poštou. Okolnosti vyššej moci musia byť doložené nezávislým orgán.

**Článok X.**

**Záverečné ustanovenia**

1. Meniť a dopĺňať možno túto zmluvu len na základe dohody oboch zmluvných strán formou písomných, očíslovaných dodatkov, v súlade príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Táto zmluva je uzatvorená na základe výsledkov verejného obstarávania uskutočneného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Zmluva nadobúda platnosť dňom podpísania oprávnenými zástupcami obidvoch zmluvných strán a účinnosť deň nasledujúci po dni zverejnenia na webovom sídle Mesta Trnava, ktorým je internetová stránka Mesta Trnava.
4. Vzťahy súvisiace s touto zmluvou a touto zmluvou neupravené sa riadia príslušnými ustanoveniami Obchodného zákonníka.
5. Zmluva bola vyhotovená v 6 rovnopisoch; objednávateľ obdrží 4 rovnopisy a zhotoviteľ obdrží 2 rovnopisy.
6. Zmluvné strany vyhlasujú, že si túto zmluvu pred jej podpisom prečítali a svojimi podpismi potvrdzujú, že bola uzavretá po vzájomnom rokovaní, nie v tiesni, ani za nápadne nevýhodných podmienok.
7. Servisné a havarijné zásahy a opravy budú tvoriť samostatnú cenovú prílohu, ktorá bude tvoriť samostatnú časť servisnej zmluvy pre prípad havárie alebo opravy brán.
8. Cena materiálu bude fakturovaná v predajných cenách podľa cenníka zhotoviteľa na základe odsúhlasenej písomnej cenovej ponuky oboma zmluvnými stranami (dodávateľ, objednávateľ) na použitý materiál s DPH.
9. Zmluva bola zverejnená dňa ................... (*doplní Mesto Trnava po zverejnení zmluvy*).

8. Prílohami tejto zmluvy sú:

 - Príloha č.1: Technická špecifikácia

 - Príloha č.2: Cenník s najčastejšie používaných náhradných dielov a príslušenstva.

V Trnave, dňa: V Trnave, dňa :

Objednávateľ: Zhotoviteľ:

Za Mesto Trnava .................................................

JUDr. Peter Bročka, LL.M. ................................................

primátor mesta